**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

28.12.2018 г. № 19596 гр. София

# **Съдържание:** Прекратяване на процедура на пряко договаряне с определени лица за възлагане на oбществена поръчка с предмет: **„Абонаментно обслужване на асансьорни уредби за обекти на ИА „Военни клубове и военно-почивно дело – хотел „Хармония“ – к.к. Пампорово“**

На основание чл. 22, ал. 1, т. 8 и чл. 110, ал. 1, т. 2 от Закона за обществените поръчки, Решение изх. № 18986/12.12.2018 г., за откриване на процедура за възлагане на обществена поръчка с предмет: „Абонаментно обслужване на асансьорни уредби за обекти на ИА „Военни клубове и военно-почивно дело – хотел „Хармония“ – к.к. Пампорово“, публикувана в Регистъра на обществените поръчки на Агенцията по обществени поръчки с № **00515-2018-0030** и на интернет страницата на ИА „Военни клубове и военно-почивно дело“, профил на купувача, [http://militaryclubs.bg/node/ 1242](http://militaryclubs.bg/node/%201242%20) ,

**Р Е Ш И Х:**

**І.** На основание чл. 110, ал. 1, т. 2 от ЗОПпрекратявам процедура на пряко договаряне с определени лица за възлагане на обществената поръчка с предмет: **„Абонаментно обслужване на асансьорни уредби за обекти на ИА „Военни клубове и военно-почивно дело – хотел „Хармония“ – к.к. Пампорово“.**

**МОТИВИ:**

За участие в обществената поръчка с предмет: „Абонаментно обслужване на асасьорни уредби за обекти на ИА „Военни клубове и военно-почивно дело – хотел „Хармония“ – к.к. Пампорово“ са подадени две оферти от СД „ТЕХНИКОСЕРВИЗ СИРАКОВ И СИЕ“ и „ИНТЕРСЕРВИЗ КИСЬОВ“ ЕООД.

В Протокол № 1 с изх. № 19283/18.12.2016 г., комисията е констатирала следните нередности при попълване на ЕЕДОП, а именно:

1. **СД „ТЕХНИКОСЕРВИЗ СИРАКОВ И СИЕ“:**
2. Единният европейски документ за обществени поръчки (ЕЕДОП) е попълнен и електронно подписан единствено от Стоян Сираков – управител на СД „ТЕХНИКОСЕРВИЗ СИРАКОВ И СИЕ“. При извършена справка от комисията в Търговския регистър се установи, че Евгени Стоянов Кисьов е неограничено отговорен съдружник и е лице, на което също е възложено управление.

Съгласно чл. 54, ал. 2 от ЗОП, основанията по ал. 1, т. 1, 2 и 7 се отнасят и декларират и от лицата, които представляват участника или кандидата, членовете на управителни и надзорни съвети и за други лица, които имат правомощия да упражняват контрол при вземането на решения.

Съгласно чл. 40, ал. 1 от ППЗОП и във връзка с чл. 89, ал. 1 от Търговския закон всеки съдружник представлява дружеството, ако с дружествения договор не е предвидено друго.

1. В част IV „Критерии за подбор“, раздел „Б“ „Икономическо и финансово състояние“, участникът не е декларирал конкретен оборот в сферата, попадаща в обхвата на поръчката за последните изминали три финансови години, при определен минимум от Възложителя на стойност 9000,00 (девет хиляди) лева без ДДС.

3. В част IV „Критерии за подбор“, раздел „В“ „Технически и професионални способности“, участникът не е декларирал обем от изпълнени дейности идентични или сходни с предмета на поръчката, през последните 3 (три) години.

4. В част IV „Критерии за подбор“, раздел „Г“ „Схеми за осигуряване на качеството и стандарти за екологично управление“, участникът не е декларирал дали прилага система за управление на качеството по стандарт EN ISO 9001 или еквивалентен с обхват приложим към предмета на поръчката, както и система за управление на околната среда по стандарт EN ISO 14001 или еквивалентен с обхват приложим към предмета на поръчката.

***В тази връзка, комисията е уведомила участника, че в срок до 5 работни дни от получаването на Протокол № 1, може да представи на комисията нов електронно подписан ЕЕДОП.***

1. **„ИНТЕРСЕРВИЗ КИСЬОВ“ ЕООД:**
2. В част IV „Критерии за подбор“, раздел „Б“ „Икономическо и финансово състояние“, участникът не е декларирал конкретен оборот в сферата, попадаща в обхвата на поръчката, определен от Възложителя на стойност 9000,00 (девет хиляди) лева без ДДС.

2. В част IV „Критерии за подбор“, раздел „В“ „Технически и професионални способности“, участникът не е декларирал обем от изпълнени дейности идентични или сходни с предмета на поръчката, през последните 3 (три) години.

3. В част IV „Критерии за подбор“, раздел „Г“ „Схеми за осигуряване на качеството и стандарти за екологично управление“, участникът не е декларирал дали прилага система за управление на качеството по стандарт EN ISO 9001 или еквивалентен с обхват приложим към предмета на поръчката, както и система за управление на околната среда по стандарт EN ISO 14001 или еквивалентен с обхват приложим към предмета на поръчката.

***В тази връзка, комисията е уведомила участника, че в срок до 5 работни дни от получаването на Протокол № 1, може да представи на комисията нов електронно подписан ЕЕДОП.***

В определеният срок са представили допълнителни документи, както следва:

**1. СД „ТЕХНИКОСЕРВИЗ СИРАКОВ И СИЕ“, вх. № 17106/27.12.2018 г.**

1.1. В представените допълнителни документи от СД „ТЕХНИКОСЕРВИЗ СИРАКОВ И СИЕ“, дружеството декларира, че не прилага система за управление на качеството EN ISO 90001 или еквивалентна с обхват приложим към предмета на обществената поръчка, което е изрично посочено условие в покана с изх. № 18988/12.12.2018 г., Раздел „Критерии за подбор“, буква „Б“ „Изисквания за технически и професионални способности“ под т. 3.

2. В представените допълнителни документи от СД „ТЕХНИКОСЕРВИЗ СИРАКОВ И СИЕ“, дружеството декларира, че не прилага система за опазване на околната среда EN ISO 14001 или еквивалентна с обхват приложим към предмета на обществената поръчка, което е изрично посочено условие в покана с изх. № 18988/12.12.2018 г., Раздел „Критерии за подбор“, буква „Б“ „Изисквания за технически и професионални способности“ под т. 4.

Представените документи не доказват съответствие с поставените от възложителя изисквания към личното състояние и критериите, описани в Раздел 3 „Критерии за подбор“ от поканата с изх. № 18988/12.12.2018 г. и посочени в раздел IV „Критерии за подбор“ в ЕДДОП.

Предвид изложеното, на основание чл. 107, т. 1 от ЗОП, комисията е предложила участникът СД „ТЕХНИКОСЕРВИЗ СИРАКОВ И СИЕ“ да бъде отстранен от участие в процедурата.

2. Участникът „ИНТЕРСЕРВИЗ КИСЬОВ“ ЕООД е получил Протокол № 1 от работата на комисията на 18.12.2018 година. В срока по чл. 54, ал. 9 от ППЗОП, не са представени нов ЕЕДОП и/или други документи, които съдържат променена и/или допълнена информация за отстраняване на установеното несъответствие с изискванията към личното състояние или критериите за подбор.

Предвид изложеното, на основание чл. 107, т. 1 от ЗОП, комисията е предложила участникът „ИНТЕРСЕРВИЗ КИСЬОВ“ ЕООД да бъде отстранен от участие в процедурата.

**ІI.** На основание чл. 43, ал. 1 от ЗОПнастоящото решение да се изпрати на участниците в тридневен срок от издаването му, като в същия ден се публикува заедно с доклада и протоколите на комисията в профила на купувача на URL адрес: <http://militaryclubs.bg/node/1242>.

**III.** На основание чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от публикуването му в профила на купувача.

**ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

**/П/ ВАЛЕРИ СТОЯНОВ**